**Košarkaški Klub IBC iz Beograda, uz podršku Košarkaškog Saveza Beograda, jubilarnu petu godinu za redom organizuje novogodišnji internacionalni košarkaški turnir „ IBC Belgrade 2017“. Ove godine turnir će se održati od srede 27. decembra do petka 29. decembra i okupiće klubove iz Crne Gore, Makedonije, Grčke, Nemačke i Srbije. Turnir se održava u tri konkurencije (pioniri, kadeti i juniori), a učešće će uzeti 18 selekcija sa oko 220 dečaka uzrasta od 12 do 17 godina. Od ekipa iz Srbije, pored organizatora KK IBC, učestvuju KK Partizan, KK Dinamik, KK Vizura i KK Šampion BGD. Iz Crne Gore KK Podgorica, KK MNE Nikšić, KK Sedmica , KK Panter Nikšić , KK Orion Budva i KK Teodo Tivat. Iz Makedonije KK Vardar, iz Nemačke BC Crailsheim Merlins i iz Grčke Ioannina Basketball club

Utakmice se igraju u salama OŠ Veljko Dugošević na Zvezdari (ul. Milana Rakića 41) i SC“Milan Gale Muškatirović“ ( 25.maj). Finalne utakmice i svečana dodela pehara, medalja i priznanja najboljim pojedincima, održaće se u petak 29. Decembra od 19h u sali OŠ Veljko Dugošević.

Turnir IBC Belgrade svake godine je sve kvalitetniji a po broju učesnika može se svrstati među najveće košarkaške turnire za mlađe kategorije na ovim prostorima. Stoga koristimo priliku da sve zaintresovane ljubitelje košarke pozovemo da dođu i pozdrave buduće košarkaške asove.**